
 ROMÂNIA

 JUDEŢUL TIMIŞ
 
 MUNICIPIUL TIMIŞOARA                                                                 
    
 DIRECȚIA PATRIMONIU                                                                       
 BIROUL CLĂDIRI TERENURI
	                         TMI2023-014602/07.12.2023
	
	
	


Adresa: B-dul C.D. Loga, nr. 1, cod postal 300030, Telefon: 0256-408310                       

REFERAT DE APROBARE
A PROIECTULUI DE HOTĂRÂRE

privind aprobarea operațiunii de apartamentare a imobilului înscris în CF 454053-C1 situat în str.Timocului nr.1 din Timișoara
1.Descrierea situației actuale

Imobilul situat în str.Timocului nr.1 Timișoara, înscris în CF 454053 Timișoara, în suprafață de 442 mp se află în proprietatea Satului Român în folosința Sfatului Popular al Orașului Timișoara. Pe acest imobil este situată o construcție având suprafața construită la sol de 382 mp, casa neapartamentată aparținând aceluiaşi proprietar amintit anterior. 


Prin Contractul de vânzare nr.13907/21.07.1997 încheiat în baza Legii nr.112/1995, Lupăceanu Maria și Lupăceanu Constantin au cumpărat apartamentul 1 de la Regia Autonomă ,,URBIS” Timișoara. Conform contractului, apartamentul nr.1 era compus din 2 camere de locuit, antreu, cămară de alimente, bucătărie și baie cu o suprafață utilă de 68,96 mp, iar odată cu locuința a fost vândută și magazia 1 (16,15 mp) și magazia 2 (4,48 mp). Deoarece la momentul vânzării imobilul nu a fost apartamentat, proprietarul apartamentului nr.1 nu a putut să își înscrie dreptul de proprietate în evidențele de carte funciară.
2.Schimbări preconizate și rezultate așteptate


Documentația de apartamentare a imobilului situat pe str.Timocului nr.1 din Timișoara a fost realizată de către domnul Colța Costinel-Iliad, persoana fizică autorizată de ANCPI, proiect întocmit în 2023 și avizat de OCPI Timiș prin Referatul de admitere nr.294697/20.11.2023. Totodată proprietarul apartamentului nr.1, domnul Lupăceanu Constantin a solicitat promovarea unui proiect de hotărâre privind apartamentarea acestui imobil prin adresa înregistrată la Primăria Municipiului Timișoara cu numărul MTM2023-023385/31.10.2023.

Astfel, după aprobarea operațiunii de apartamentare, conform documentației întocmite, imobilul înscris în CF 454053-C1 Timișoara va fi compus din 5 unități individuale care se vor afla în proprietatea Statului Român în folosința Sfatului Popular al Orașului Timișoara, după cum urmează:

- 454053-C1-U1: Apartament nr.1 compus din 2 camere, antreu, cămară alimente, bucătărie, baie, magazie 1 și magazie 2 având suprafață utilă 89,59 mp;


- 454053-C1-U2: Apartament nr.2 compus din 2 camere, 2 holuri, bucătărie, 2 băi, având suprafață utilă 75,61 mp;


- 454053-C1-U3: SAD nr.3 compus din 2 ateliere și WC având suprafață utilă 103,28 mp;


- 454053-C1-U4: Magazie 4 având suprafață utilă 10,5 mp;

- 454053-C1-U5: Magazie 5 având suprafață utilă 5,65 mp.
3.Alte informații


În urma verificărilor efectuate de către Biroul Clădiri Terenuri din cadrul Direcției Patrimoniu cu privire la revendicările efectuate în baza Legii nr.10/2001, pentru imobilul situat în str.Timocului nr.1 Timișoara a fost identificată Notificarea nr.868/14.11.2001, cererea de restituire în natură a apartamentului nr.1 din acest imobil fiind respinsă prin Dispoziția nr.2091/04.07.2007, întrucât apartamentul fusese vândut în baza Legii nr.112/1995.

Conform adresei cu numărul TMI2023-015035/07.12.2023 a Serviciului Juridic, cu privire la imobilul situat în str.Timocului nr.1 Timișoara, nu figurează litigii pe rolul instanțelor de judecată. Prin adresa cu numărul TMI2023-014688/05.12.2023 a Compartimentului Administrare Fond Funciar, ne-a fost comunicat că parcela cu nr.top vechi 5789, actual parcela cu nr.cad. 454053 nu a fost revendicată în baza Legilor fondului funciar.
4.Concluzii

Având în vedere cele menționate mai sus, considerăm necesară și oportună aprobarea operațiunii de apartamentare a imobilului înscris în CF 454053-C1 situat în str.Timocului nr.1 din Timișoara conform documentației întocmite de Colța Costinel-Iliad, persoana fizică autorizată de ANCPI și avizată prin Referatului de admitere nr.294697/20.11.2023 al OCPI Timiș.

